stanford-oval/wikipedia huggingface dataset:
Raahen seminaari

| Raahen seminaari |
| --- | --- |
 Raahen seminaarin harjoituskoulurakennus.
Sijainti:  Raahe
Tyyppi:  opettajaseminaari
Perustettu:  1896
Lakkautettu:  1971
Raahen seminaari oli Raahessa vuosina 1896–1971 toiminut opettajaseminaari. Seminaarialue kuuluu Museoviraston valtakunnallisesti merkittävien rakennettujen kulttuuriympäristöjen luetteloon.
Suomen ensimmäinen opettajaseminaari perustettiin 1863 Jyväskylään. Ennen Raahen seminaaria oli perustettu myös ruotsinkieliset Tammisaaren ja Uudenkaarlepyyn seminaarit sekä Sortavalan suomenkielinen seminaari. Vuonna 1890 seminaaritutkinto tuli opettajien kelpoisuusehdoksi, mistä seurasi tarve uusille nais- ja miesseminaareille. Miesseminaarit perustettiin Raumalle ja Kajaaniin, naisseminaarit Heinolaan ja Raaheen. Asetus Raahen opettajatarseminaarista annettiin 29. huhtikuuta 1896 ja jo samana kesänä toiminta käynnistettiin lehtori Kosti Raition johdolla
Opettajatarseminaarin ensimmäiset tilat olivat Frans Lindbergin talossa Ranta- ja Koulukatujen kulmassa. Arkkitehti Werner Polónin yleisten rakennusten ylihallituksessa tekemät suunnitelmat hyväksyttiin Senaatissa 1897, jolloin myös rakennustyöt alkoivat. Rakennukset valmistuivat vuonna 1899, mutta toiminta aloitettiin uusissa tiloissa jo 1898. Alueen vuonna 1899 valmistuneita rakennuksia ovat muun muassa alaosiltaan tiiliset ja yläosiltaan puiset kaksikerroksiset päärakennus ja harjoittelukoulu, johtajien ja johtajattarien puurakenteiset asuintalot sekä tiilinen saunarakennus.
Seminaarin ensimmäiset miesopiskelijat aloittivat vuonna 1951. Seminaarin toiminta loppui 29. toukokuuta 1971, mihin mennessä seminaarista oli valmistunut yhteensä 3177 kansakoulunopettajaa. Seminaarirakennuksiin sijoitettiin Raahen tietokonealan oppilaitos, joka aloitti toimintansa v. 1972. Oppilaitos säilyi itsenäisenä vuoteen 1997 saakka, jolloin siitä tuli Oulun seudun ammattikorkeakoulun tekniikan alan yksikkö.
Aiheesta muualla

Raahen seminaari KirjastoVirman kuva-arkistossa[vanhentunut linkki]
Seminaarin ja tietokonealan oppilaitoksen rakennukset Raahessa (Arkistoitu – Internet Archive)
Alfonso Pérez

| Henkilötiedot |
| --- | --- | --- |
Koko nimi: Alfonso Pérez Muñoz
Syntymäaika: 26. syyskuuta 1972
Syntymäpaikka: Getafe, Madrid, Espanja
Seurat
| Vuodet | Seura | O (M) |
| 1991–1995 1995–2000 2000–2002 2002 2002–2005 | Real Madrid Real Betis Barcelona Marseille Real Betis | 89 (13) 152 (59) 21 (2) 11 (4) 45 (10) |
Maajoukkue
| 1992–2000 | Espanja | 38 (11) |
 Seurajoukkueuran tilastot kattavat vain kansalliset sarjat.
Alfonso Pérez Muñoz (s. 26. syyskuuta 1972 Getafe, Madridin maakunta, Espanja) on espanjalainen entinen jalkapalloilija. Hänen pelipaikkansa oli hyökkääjä.
Pérez aloitti ammattilaisuransa Primera Divisiónin Real Madridissa vuonna 1991, ja oli mukana voittamassa cup-mestaruutta vuonna 1993 ja liigamestaruutta vuonna 1995. Myöhemmin vuonna 1995 hän siirtyi Real Betisiin ja teki ensimmäisellä kaudellaan 25 maalia, joka on edelleen seuran yhden kauden maaliennätys. Espanjalainen urheilulehti Don Balón valitsi Pérezin Primera Divisiónin parhaaksi espanjalaispelaajaksi vuonna 1998. Vuonna 2000 Pérez teki sopimuksen Barcelonan kanssa, mutta epäonnistuneen kauden jälkeen hänet lainattiin ranskalaiseen Marseilleen. Kaudeksi 2002–2003 Pérez siirtyi lainalla vanhaan seuraansa Real Betisiin ja kauden päätteeksi seura hankki hänet jälleen pysyvästi riveihinsä. Ennen ammattilaisuransa päättämistä kesäkuussa 2005 Pérez voitti yhden cup-mestaruuden Real Betisin paidassa.
Espanjan maajoukkueessa Pérez teki ensiesiintymisensä 9. syyskuuta 1992 ystävyysottelussa Englantia vastaan, ja oli mukana vuoden 1998 MM-kilpailuissa sekä vuosien 1996 ja 2000 EM-kilpailuissa. Kaikkiaan hän pelasi 38 maaottelua ja teki 11 maalia. Kenties tunnetuin maaleista on hänen vuoden 2000 EM-kilpailuissa Jugoslaviaa vastaan viimeisellä minuutilla tekemä maali, jonka ansiosta Espanja selvisi jatkoon alkulohkostaan. Junioritasolla Pérez oli mukana voittamassa olympiakultaa vuoden 1992 kesäolympialaisissa.
Pérezin synnyinkaupungin jalkapalloseuran Getafen kotistadion kantaa hänen kunniakseen nimeä Coliseum Alfonso Pérez.
Saavutukset

Primera División: 1995
Copa del Rey: 1993, 2005
Supercopa de España: 1993
Aiheesta muualla

Alfonso Pérezin tilastot Primera divisiónissa
Alfonso Pérezin tilastot Ligue 1:ssä
Alfonso Pérezin tilastot Espanjan maajoukkueessa (Arkistoitu – Internet Archive)
Espanjan joukkue – Jalkapallo kesäolympialaisissa 1992
1 Cañizares |
2 Ferrer |
3 Lasa |
4 Solozábal |
5 López |
6 Villabona |
7 Amavisca |
8 Luis Enrique |
9 Guardiola |
10 Abelardo |
11 Manjarín |
12 Paqui |
13 Toni |
14 Vidal |
15 Soler |
16 Miguel |
17 Berges |
18 Pinilla |
19 Kiko |
20 Alfonso |
Valmentaja Miera
Espanjan joukkue – Jalkapallon EM-kilpailut 1996
1 Zubizarreta |
2 López |
3 Belsué |
4 Alkorta |
5 Abelardo |
6 Hierro |
7 Amavisca |
8 Guerrero |
9 Pizzi |
10 Donato |
11 Alfonso |
12 Sergi |
13 Cañizares |
14 Kiko |
15 Caminero |
16 Otero |
17 Manjarín |
18 Amor |
19 Salinas |
20 Nadal |
21 Luis Enrique |
22 Molina |
Valmentaja Clemente
Espanjan joukkue – Jalkapallon MM-kilpailut 1998
1 Zubizarreta |
2 Ferrer |
3 Aranzabal |
4 Alkorta |
5 Abelardo |
6 Hierro |
7 Morientes |
8 Guerrero |
9 Pizzi |
10 Raúl |
11 Alfonso |
12 Sergi |
13 Cañizares |
14 Campo |
15 Aguilera |
16 Celades |
17 Etxeberria |
18 Amor |
19 Kiko |
20 Nadal |
21 Luis Enrique |
22 Molina |
Valmentaja Clemente
Espanjan joukkue – Jalkapallon EM-kilpailut 2000
1 Cañizares |
2 Salgado |
3 Aranzabal |
4 Guardiola |
5 Abelardo |
6 Hierro |
7 Helguera |
8 Fran |
9 Munitis |
10 Raúl |
11 Alfonso |
12 Sergi |
13 Casillas |
14 Gerard |
15 Engonga |
16 Mendieta |
17 Etxeberria |
18 Paco |
19 Velasco |
20 Urzaiz |
21 Valerón |
22 Molina |
Valmentaja Camacho
Raili Riuttala

Raili Anita Hillevi Riuttala (myöh. Laiho, 23. lokakuuta 1933 Ulvila – 9. maaliskuuta 2024 Pori) oli suomalainen kilpauimari.
Riuttala kilpaili Helsingin kesäolympialaisissa 1952, joissa hän karsiutui 100 metrin vapaauinnin ja 4 × 100 metrin vapaauintiviestin alkuerissä. Riuttala voitti TUL:n mestaruuden 100 ja 400 metrin vapaauinnissa vuosina 1951–1953. Hän edusti Porin Pyrintöä. Riuttala tunnettiin lempinimellä ”Pimu”. Aktiiviuransa jälkeen hän oli perustamassa mastersuinnin erikoisseuraa Uintiklubi Nereusta.
Riuttala syntyi Ulvilan Toejoella ja asui myöhemmin Porin Ruosniemessä. Hän työskenteli 30 vuoden ajan Porin kaupungin elintarvikevirastossa.
Alisa Weilerstein

Alisa Weilerstein
Alisa Weilerstein (s. 1982 Rochester, New York) on yhdysvaltalainen sellisti. Hän on viulisti Donald Weilersteinin ja pianisti Vivian Hornik Weilersteinin tytär. Hänen veljensä on kapellimestari ja viulisti Joshua Weilerstein.
Weilerstein aloitti sellonsoiton 4-vuotiaana. Hän esitti 13-vuotiaana Clevelandin orkesterin kanssa Tšaikovskin Rokokoo-muunnelmat. Sittemmin hän on esiintynyt muiden muassa Berliinin filharmonikkojen, Chicagon sinfoniaorkesterin, Orchestre National de Francen, Bostonin sinfoniaorkesterin ja New Yorkin filharmonikkojen kanssa. Weilerstein on myös soittanut kamarimusiikkia ja muodostanut vanhempiensa kanssa trion. Vuonna 2011 hän sai MacArthur-palkinnon. Nykymusiikillekin omistautuneena sellistinä hän on esittänyt Lera Auerbachin, Osvaldo Golijovin ja Joseph Hallmanin teoksia. Syksyllä 2012 julkaistiin Deccan levy, jolla Weilerstein tulkitsee Edward Elgarin ja Elliott Carterin konsertot.
Weilerstein valmistui Bachelor of Arts -oppiarvolla Columbian yliopistosta vuonna 2004.
Raimo Saviomaa

| Henkilötiedot |
| --- | --- | --- | --- |
Syntymäaika: 15. huhtikuuta 1946 (ikä 78)
Syntymäpaikka: Riihimäki, Suomi
Pelipaikka: puolustaja
Pituus: 179 cm
Seurat
| Vuodet | Seura | O | (M) |
| 1964–1968 | UPallo | 59 | (9) |
| 1969 | Reipas | 22 | (0) |
| 1970–1975 | Lahti-69 | 128 | (15) |
| 1976 | HJK | 21 | (0) |
| 1977–1980 | Kuusysi | 91 | (7) |
| 1981 | Sudet | – | (2) |
| Yhteensä | Yhteensä | 321 | (31) |
Maajoukkue
| 1964 | Suomi U18 | 3 | (0) |
| 1966–1968 | Suomi U21 | 9 | (0) |
| 1968–1974 | Suomi | 32 | (0) |
 Seurajoukkueuran tilastot kattavat vain kansalliset sarjat.
Raimo Saviomaa (s. 15. huhtikuuta 1946 Riihimäki) on entinen suomalainen jalkapalloilija. Hän oli pelipaikaltaan puolustaja.
Saviomaa pelasi urallaan SM-sarjassa Upon Pallossa, Lahden Reippaassa, Lahti-69:ssä ja Helsingin Jalkapalloklubissa. Maajoukkueessa Saviomaa pelasi kaikkiaan 32 maaottelua vuosina 1968–1974.
Adrián Barbón

| Adrián Barbón |
| --- | --- |

Asturian ruhtinaskunnan johtaja
 20. heinäkuuta 2019 –  
Edeltäjä:  Javier Fernández Fernández
Lavianan pormestari
 2008–2017  
Henkilötiedot
Syntynyt: 4. tammikuuta 1979 (ikä 45) Laviana
Kansalaisuus:   Espanja
Tiedot
Puolue:  Espanjan sosialistinen työväenpuolue
Tutkinnot:  Oviedon yliopisto
Adrián Barbón Rodríguez (s. 4. tammikuuta 1979 Laviana) on espanjalainen poliitikko. Hän on Asturian ruhtinaskunnan johtaja ja Asturian sosialistisen liiton (Federación Socialista Asturiana, FSA–PSOE) pääsihteeri.
Barbón Rodríguez oli Lavianan pormestari 2008–2017. Hän suoritti oikeustieteen tutkinnon Oviedon yliopistossa.
Käännös suomeksi
Raimo Savinainen

Raimo Mikael Savinainen (11. helmikuuta 1945 Kalajoki – 14. joulukuuta 2022 Turku) oli suomalainen moukarinheittäjä, joka piti hallussaan lajin Suomen ennätystä heitettyään 23. elokuuta 1972 tuloksen 67,72 metriä. Ennätyksen rikkoi seuraavana vuonna Heikki Kangas.
Savinainen sijoittui hopealle Kalevan kisoissa 1967 ja 1968 ja pronssille 1969. Vuonna 1970 hänen kehitystään hidasti harjoituksissa tapahtunut vakava onnettomuus, jossa harjoittelukumppanin heittämä moukari osui Savinaista päähän. Savinainen saavutti vielä kaksi mitalia Kalevan kisoista voitettuaan kultaa vuonna 1972 ja hopeaa 1975. Lopulliseksi ennätyksekseen hän heitti 70,24 metriä vuonna 1976. Seuratasolla Savinainen edusti Rauman Urheilijoita, Tampereen Pyrintöä ja Tampereen Poliisi-Urheilijoita.
Aleksandăr Komanov

| Aleksandăr Komanov |
| --- | --- |

Henkilötiedot
Syntynyt: 27. toukokuuta 1990 (ikä 34) Plovdiv, Bulgaria
Kansalaisuus:   Bulgaria
Kyokushin-ottelija
Aktiivisena:  2006–
Pituus:  176 cm
Paino:  84 kg
Painoluokka:  keskisarja
Seura(t):  Ronin
Vyöarvo:  3. dan
| Mitalit> Maa:   Bulgaria.Miesten kyokushin.EM-kilpailut  | Mitalit> Maa:   Bulgaria.Miesten kyokushin.EM-kilpailut  | Mitalit> Maa:   Bulgaria.Miesten kyokushin.EM-kilpailut  | Maa:   Bulgaria> Miesten kyokushin. |
| --- | --- | --- | --- |
|  Hopeaa | Kiova 2009 | -80 kg |  |
| Euroopan Open  | Euroopan Open  | Euroopan Open  |  |
|  Pronssia | Pariisi 2009 | avoin |  |
Aleksandăr Komanov (s. 27. toukokuuta 1990 Plovdiv) on bulgarialainen karateka ja vapaaottelija. Hän saavutti kilpaurallaan kaksi EM-mitalia Kyokushin karatessa.
Kilpaura

Toukokuussa 2009 Komanov eteni Ukrainan EM-kilpailussa loppuotteluun. Hän saavutti hopeaa hävittyään hallitsevalle Euroopan mestarille Nicolae Stoianille. Komanov saavutti vielä loppuvuodesta EM-pronssia avoimessa painoluokassa Ranskassa, voitettuaan mitaliottelussa Vusal Ismailovin.
Radøy

Radøy on entinen kunta Hordalandin läänissä Norjassa. Radøyn kunta muodostettiin 1. tammikuuta 1964 osista Hordabøn, Mangerin, Sæbøn, Austrheimin ja Lindåsin kuntia. Tammikuussa 2013 tehdyn väestönlaskennan mukaan kunnassa oli 5 003 asukasta.
Vuoden 2020 kuntauudistuksessa Radøy yhdistettiin Melandin ja Lindåsin kanssa uudeksi Alverin kunnaksi uudessa Vestlandin läänissä.
Aiheesta muualla

Kuvia tai muita tiedostoja aiheesta Radøy Wikimedia Commonsissa
Hordalandin läänin kunnat
Askøy
Austevoll
Austrheim
Bergen
Bømlo
Eidfjord
Etne
Fedje
Fitjar
Fjell
Fusa
Granvin
Jondal
Kvam
Kvinnherad
Lindås
Masfjorden
Meland
Modalen
Odda
Os
Osterøy
Radøy
Samnanger
Stord
Sund
Sveio
Tysnes
Ullensvang
Ulvik
Vaksdal
Voss
Øygarden
Norjan läänit | Norja
Adrián Escudero

Adrián Escudero García (24. marraskuuta 1927 Madrid, Espanja – 7. maaliskuuta 2011) oli espanjalainen jalkapalloilija.
Escudero oli Espanjan pääsarjassa pelaavan Atlético Madridin kaikkien aikojen paras maalintekijä. Atlético hankki Escuderon riveihinsä joulukuussa 1945 piiritasolla pelanneesta Mediodían joukkueesta. Nuori pelaaja tottui menestykseen suhteellisen varhain Atléticon voittaessa liigamestaruuden kaksi kertaa peräkkäin vuosina 1950 ja 1951. Kaudella 1951–1952 Atléticon valmennusporras päätti kokeilla aiemmin vasempana laitahyökkääjänä pelannutta Escuderoa keskushyökkääjän paikalla, minkä seurauksena maalihanat aukesivat lopullisesti.  Kaikkiaan Escudero pelasi 287 liigaottelua, joissa hän viimeisteli huikeat 150  maalia. Espanjan cupissa hän teki yhteensä 15 täysosumaa. Escuderolla oli myös kunnia laukoa seuransa historian 1000. pääsarjamaali maaliskuussa 1953 Celta Vigoa vastaan pelatussa vierasottelussa. Escudero päätti uransa vuonna 1958, minkä jälkeen hän toimi pitkään Atléticon juniorijoukkueiden valmentajana sekä edustusjoukkueen apulaisvalmentajana. Hän erosi Atléticon palveluksesta lopullisesti vuonna 1967 siirtyäkseen Badajozin päävalmentajaksi. Escudero kuoli 83-vuotiaana.
Escudero edusti kansainvälisillä kentillä Espanjaa vain kolme kertaa tehden yhden maaottelumaalin.
Escuderon valtti pelaajana oli tasainen suoritusvarmuus ja huikea maalimäärä kertyikin vähitellen 13-vuotisen liigauran aikana. Siksi ei olekaan kovin yllättävää, että hän ei yhtenäkään kautena saanut nimiinsä Espanjan liigan maalikuninkuutta. Lisäksi kilpailu parhaan maalintekijän tittelistä oli noina aikoina kovaa. Escuderon kilpakumppaneita kun olivat kansallisen pääsarjan kaikkien aikojen paras maalintekijä Zarra sekä argentiinalaislegenda Alfredo Di Stéfano.
Raili Viljakainen

Raili Viljakainen (s. 29. tammikuuta 1954 Helsinki) on suomalainen sopraano.
Raili Viljakainen opiskeli laulua Sibelius-Akatemiassa ja jatkoi opintojaan Englannissa, Saksassa sekä Luigi Riccin johdolla Roomassa. Hän voitti 1976 Timo Mustakallio -laulukilpailun ja 1977 Alankomaiden 's-Hertogenboschin kansainvälisen laulukilpailun. Viljakainen kuului Württembergin valtionoopperan solistikuntaan 1978–1988 ja Suomen Kansallisoopperan solistikuntaan 1988–2008. Hän on myös vieraillut Savonlinnan Oopperajuhlilla sekä muun muassa Yhdysvalloissa, Australiassa ja Japanissa.
Viljakaisen esittämien roolien joukossa ovat muun muassa Donna Elvira (oopperasta Don Giovanni), Fiordiligi (Così fan tutte), Kreivitär (Figaron häät), Micaëla (Carmen), Káťa (Ukonilma), Ellen Orford (Peter Grimes), Mimì (La Bohème) ja Manon Lescaut.
Viljakainen sai Beniamino Gigli -palkinnon 1995.
Suomen Kulttuurirahasto myönsi 2014 Viljakaiselle Lea Piltti -palkinnon monipuolisesta kansainvälisestä ja kotimaisesta ooppera- ja konserttilaulajan urasta.
Alejandro Rejón Huchin

| Alejandro Rejón Huchin |
| --- | --- |
 Alejandro rejon Quetzaltenangon kansainvälisellä runofestivaalilla, Guatemala
Henkilötiedot
Syntynyt: 1997 Mexico
Kansalaisuus:  Meksiko
Ammatti:  runoilija, kirjailija.
Kirjailija
Äidinkieli: espanja
Palkinnot
 Arvoisa vierailija Toluca kaupungista, México. 
Aiheesta muualla
Löydä lisää kirjailijoitaKirjallisuuden teemasivulta
Wilberth Alejandro Rejón Huchin (Mérida, Yucatán, 18. toukokuuta 1997) on meksikolainen runoilija, kulttuuripäällikkö ja toimittaja. Tecoh kansainvälisen runofestivaalin perustajajohtaja Yucatán. Osa hänen teksteistään on käännetty arabiaksi, italiaksi, romaniaksi, kreikaksi, ranskaksi, katalaaniksi ja bengaliksi.
Julkaistuja kirjoja

Course of a cut portrait, Argentina, Editora Buenos Aires Poesia, 2019.
The broken water of dreams, Yhdysvallat, toimituksellinen, Primigenios, 2020.
Relámpago de sed , Chile, toimituksellinen, Andesgraund, 2020.
Aiheesta muualla

Kuvia tai muita tiedostoja aiheesta Alejandro Rejón Huchin Wikimedia Commonsissa
Raisio-kanava

Raisio-kanava on Raisiossa ja sen lähikunnissa näkyvä televisiokanava. Sitä pyörittää Raision kaupunki DNA:n kaapelitelevisioverkossa, ja se on Suomen ainoa kunnallinen televisiokanava. Raisio-kanavalla esitetään suurimman osan ajasta kaupungin tiedotuksia sisältävää ruutukehää. Muita ohjelmia ovat kaupunginvaltuuston kokoukset ja taltioinnit paikallisista tapahtumista.
Kanava aloitti toimintansa vuonna 1988, ja se näkyy noin 15 600 taloudessa. Televisiolähetysten digitalisoimisen myötä sitä oltiin lopettamassa syksyllä 2007, mutta Raision kaupunginvaltuusto päätti kuitenkin lokakuussa hankkia laitteet digitaalisten lähetysten pitämiseen.  Raisio-kanavan analogiset lähetykset lakkasivat väliaikaisesti maaliskuun 2008 alussa, mutta kanava jatkoi digitaalisena huhtikuussa.
Adrijan Kaštšenko

| Adrijan Kaštšenko> Адріян Кащенко |
| --- | --- |
 Adrijan Kaštšenko
Henkilötiedot
Syntynyt: 1. lokakuuta 1858 Veselyi hutir, Oleksandrivskin alue, Jekaterinoslavin kuvernementti, Venäjän keisarikunta
Kuollut: 29. maaliskuuta 1921 (62 vuotta) Jekaterinoslav, Ukrainan SNT, Neuvostoliitto
Ammatti:  kirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Adrijan Kaštšenko, ukr. Адріян Кащенко, (1. lokakuuta 1858 Veselyi hutir, Oleksandrivskin alue, Jekaterinoslavin kuvernementti, Venäjän keisarikunta – 29. maaliskuuta 1921 Jekaterinoslav, Ukrainan SNT, Neuvostoliitto) oli ukrainalainen kirjailija.
Kaštšenko alkoi kirjoittaa 1883, mutta hän tuli tunnetuksi vasta vuoden 1905 vallankumouksen jälkeen, sillä ukrainankielisen kirjallisuuden julkaiseminen Venäjän vallan alaisessa Ukrainassa oli aiemmin ollut kiellettyä. Hän kirjoitti usein kasakka-ajasta kertovia novelleja ja lyhytromaaneja. Kirjallisesti ne eivät ole merkittäviä, eikä niiden historiallisuuskaan ole tarkkaa, mutta ne olivat suosittuja, sillä ne kuvasivat Ukrainan menneisyyttä kepeän romanttisesti. Niillä oli myös opettavaisina suuri merkitys, sillä maaseudun lukijat ja nuoriso saivat niistä ukrainalaisen isänmaallisuuden herätteen. Neuvosto-Ukrainassa ne kiellettiin, mutta niitä julkaistiin maailmansotien välisenä aikana Galitsiassa.
Pyramidiperhokala

| Pyramidiperhokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Perhokalat Chaetodontidae
Suku::  Hemitaurichthys
Laji::  polylepis
Kaksiosainen nimi
 Hemitaurichthys polylepis  (Bleeker, 1857) 
Katso myös
   Pyramidiperhokala Commonsissa 
Infobox OKNimi-testi OKIUCN-testi OK: 
Pyramidiperhokala (Hemitaurichthys polylepis) on parvissa viihtyvä perhokaloihin kuuluva kala.
Koko ja ulkonäkö

Pyramidiperhokala voi kasvaa 18 cm pitkäksi. Se on litteä, pitkänokkainen kala. Pää on ruskeanharmaa. Evät keltaiset ja kyljessä on valkoinen vinoneliö (”pyramidi”).
Alkuperä

Pyramidiperhokala elää Indopasifisella merialueella ja Havaijilla.
Käyttäytyminen

Pyramidiperhokala elää yleensä suurina, jopa satojen yksilöiden parvina koralliriuttojen lähellä 3–60 metrin syvyydessä.
Ravinto

Pyramidiperhokala syö luonnossa eläinplanktonia. Akvaariossa sille annetaan sekä lihapitoista ruokaa että levää.
Aiheesta muualla

Hemitaurichthys polylepis (peilipalvelin) FishBase. Froese, R. & Pauly, D. (toim.). (englanniksi)
Amhara

Amhara voi tarkoittaa ainakin seuraavia asioita:
amhara, Etiopiassa puhuttava seemiläinen kieli
Amhara, osavaltio Etiopiassa
amharat, kansa Etiopiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amhara”, voi hakea sivunnimihaulla, laajalla sivunnimihaulla tai tekstihaulla.
Rajakatse

Rajakatse esitteillä Suomen pelimuseossa. Vitriinissä kesän 2014 peliä varten ommeltu aatelisrouva Sandra Peinarin asu.
Rajakatse on vuodesta 1995 lähtien pelattu, Suomen pisimpään jatkunut liveroolipeli.
Useimmat pelijatkumon pelit keskittyvät Hollolan Sairakkalassa sijaitsevan Vanhan piparin majatalon ja siellä tapahtuvien juonitteluiden ympärille. Varsinaista tavernaa ympäröi useita muita rakennuksia, kuten sauna, sepän paja, vartiotupa ja hautausmaa. Pelipaikka on otettu käyttöön loppukesästä 1996, pelijatkumon neljännessä pelissä. Pelipaikkaa hoidetaan ja laajennetaan talkoovoimin.
Rajakatsetta on alusta lähtien lähdetty tekemään jatkumona, joka kehittyy pelistä toiseen realistisella tavalla. Peli käsittelee paitsi suuria tarinankaaria, myös arkisia asioita ja päivittäistä eloa fantasiamaailmassa. Pelaajat saattavat keskittyä arkiseen elämään, vaikkapa ruuanlaittoon tai syömiseen, koko pelin ajan, ilman että pyrkivät vaikuttamaan pelimaailman tapahtumiin sen laajemmin. Rajakatsetta onkin kiitetty erityisesti päivittäisen elämän luontaisesta kuvaamisesta ja rennosta tunnelmasta.
Rajakatseesta järjestetyissä peleissä on tavallisesti mukana muutamia kymmeniä pelaajia. Suurimmillaan osallistujamäärä on ollut 120 henkeä ja pelijatkumon historian aikana siihen on osallistunut jo yhteensä useita satoja eri pelaajia.
Peliin ovat tervetulleita kaikki ja pelinjohtajat pyrkivät ottamaan huomioon yksittäisten pelaajien toiveet hahmojen taustatarinoiden käsikirjoittamisessa. Pelin keskeisiä hahmoja ei ole varattu vain kokeneiden pelaajien käyttöön, vaan myös ensikertalaiset voivat vaikuttaa Rajakatseen pelimaailmaan. Avoimuus ja pelaajien vaihtuvuus pitää pelimaailman tuoreena.
Rajakatseen säännöt ovat suomalaiseksi larpiksi varsin kattavat ja pelissä käytetään paljon erilaisia numeroarvoja, mutta ne ovat lähinnä pelinjohdon käytössä. Eri numeeriset arvot kehittyvät pelistä toiseen. Rajakatseen kaikki hahmot tehdään alusta asti käytössä olleella Larpmaster-nimisellä ohjelmalla, joka myös helpottaa hahmojen hallintaa.
Järjestettyjen pelien määrä on jo sadan tienoilla. Rajakatseen maailmaan on tehty myös muita pelejä, kirjallisuutta, musiikkia ja lyhytelokuvia.
Adrián Campos

| Adrián Campos> Henkilötiedot |
| --- | --- |
Koko nimi:  Adrián Campos Suñer
Kansalaisuus:   Espanja
Formula 1 -ura
Aktiivivuodet:  1987–1988
Talli(t):  Minardi
Kilpailuja:  21 (17 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian Grand Prix 1987
Viimeinen kilpailu:  Kanadan Grand Prix 1988
Adrián Campos Suñer (17. kesäkuuta 1960 Alcira, Valencia, Espanja – 27. tammikuuta 2021) oli espanjalainen Formula 1 -kuljettaja. Hän osallistui urallaan 21 kilpailuun, joista hän ei onnistunut saamaan yhtään MM-pistettä.
Campos pääsi maaliin vain kahdessa kilpailussa, syynä keskeytyksiin olivat enimmäkseen tekniset viat eivätkä ajovirheet. Keskeytysten suuren määrän takia Campos kuitenkin menetti motivaationsa vuonna 1987, ja seuraavana vuonna hänet korvattiin Pierluigi Martinilla, koska Campos oli karsiutunut kolmesta kilpailusta perättäin.
Kilpauransa jälkeen Campos on auttoi Fernando Alonsoa ja Marc Genéä heidän urillaan. Camposin johtama Campos Grand Prix -talli valittiin mukaan Formula 1 -sarjaan kaudelle 2010. Ennen kauden alkamista talli vaihtoi nimensä Hispania Racingiksi.
Hänen poikansa Adrián Campos Jr. on myös kilpa-autoilija ja Campos-tallin päällikkö.
Formula 1 -saavutukset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1987 | Minardi | BRA DSQ | SMR Kesk. | BEL Kesk. | MON DNS | USE Kesk. | FRA Kesk. | GBR Kesk. | GER Kesk. | HUN Kesk. | AUT Kesk. | ITA Kesk. | POR Kesk. | ESP 14 | MEX Kesk. | JPN Kesk. | AUS Kesk. | - | 0 |
| 1988 | Minardi | BRA Kesk. | SMR 16 | MON DNQ | MEX DNQ | CAN DNQ | USE  | FRA  | GBR  | GER  | HUN  | BEL  | ITA  | POR  | ESP  | JPN  | AUS  | - | 0 |